
Татарстан Республикасы Дәүләт Киңәшчесе, Фондның Попечительлек советы рәисе Минтимер Шәймиев инициативасы белән Татарстанның “Яңарыш” тарихи һәм мәдәни ядкәрләрне торгызу республика фонды “Россия Кызыл Хач” иҗтимагый оешмасы белән Саклык банкы тарафыннан Казанда 175нче мәктәптә атыш аркасында зыян күрүчеләргә ярдәм күрсәтү өчен ачылган счетка акча күчерде.

“Яңарыш” республика фондының Попечительлек Советы һәлак булучыларның әти-әниләренең һәм якыннарының тирән кайгысын уртаклаша һәм бу фаҗигадә яраланучыларның тизрәк терелүләрен тели.
“Яңарыш” республика фонды Казандагы 175нче мәктәптә зыян күрүчеләргә акча күчерде